**REFERAT FELLESMØTE BYKLE OG FJELLGARDANE FAU**

**STAD: Personalrom Fjellgardane skule**

Saksliste:

Sak 1/25 **Høyring Hegni**

Planen som no er ute på høyring ser bra ut. Det kom ikkje så mange innvendingar, men oppsummera var det desse:

* Bør det vere fleire parkeringsplassar ?
* Er det mogleg å flytte inn/ut køyring lenger nord ( løyser problematikk med utrykking og gjev moglegheit til fleire parkeringsplassar ) ?
* Gjere det slik at bubilcamp ikkje privatiserer store deler av Hegni

Trym Bjønnes vil lage eit høringssvar på vegne av FAU i Bykle og Hovden.

Sak 2/25 **Barnevakten**

Felles FAU var einige om følgjande:

* Dato blir 13.03
* Staden blir Grendehuset
* Me inviterer føresette ved båe skulane
* Ei økt for føresette 1-7.klasse og her bør elevane frå 4-7.klasse vere med
* Ei økt for føresette 8-10.klasse og her bør og elevane vere med

Sak 3/24 **Interpellasjon Bykle kommunestyre**

Interpellasjonen blei avvist av kommunestyret, men dei ynskjer meir informasjon/fakta:

*Kommunestyret ber administrasjonen kome tilbake med faktaunderlag rundt klassestorleikar og skulemiljø. Kommunestyret ønskjer å drøfte ev tilrådingar om tiltak for redusert sårbarheit i skulemiljøa med små barnegrupper*

*«Vedtak frå kommunestyret 04.12.24»*

FAU ynskjer å bidra og me ved skulane vil involvere alle dei føresette i dette arbeidet.

Sak 4/24 **Anna**

**Årskortpriser Hovden Alpinsenter**

FAU kom for seint for å påverke budsjett 2025, men bør løfte dette neste haust. Hovden Alpinsenter er ein viktig møtestad for born, unge og vaksne. Me ser at mange vaksne ikkje deltek og årskortprisane kan vere ein av grunnane. Me bør jobbe for eit «bygdeårskort» til hyggeleg pris og håper Bykle kommune saman med Alpinsenteret kan finne ei god ordning for sesongen 2025/2026.

Dette gjeld då dei over 18 år.

Dei vaksne er viktige for at born og unge kjem seg i bakken. No er det kome ei flott utlånsordning. Den saman med ei betre ordning på årskort for dei over 18 år trur me er med på å skape ein flott møtearena for alle i Bykle kommune.

**Felles aktivitetar**

Me er samde om å gjere meir felles frametter. Fyrste felles aktivitet blir då karneval på Grendehuset 27.02. Dette blir då for elevane på 1-7.trinn.

Musikk, aktivitetar, taco og frukt til dessert.

Viktig at FAU frå både Bykle og Fjellgardane deltek.

Andre aktivitetar frametter kan vere felles bruktdag, sykkel rep dag, turdagar.

**Felles FAU frametter**

Me tek sikte på eit felles FAU møte til våren ei gong.

Bykle 20.01.2025

Lars Erik Domaas og Gisle B Espedalen

**Neste FAU møte 03.mars på Bykle skule og Fjellgardane skule ( kvar for seg )**